title: Provedbena uredba Vijeća (EU) br. 263/2014 оd 14. ožujka 2014. o provedbi članka 11. stavka 4. Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu

text:
               15.3.2014

               HR

               Službeni list Europske unije

               L 76/11

      PROVEDBENA
      UREDBA VIJEĆA (EU) br. 263/2014
   оd 14. ožujka 2014.
   o provedbi članka 11. stavka 4. Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 753/2011 od 1. kolovoza 2011. o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu (1), a posebno njezin članak 11. stavak 4.,
   budući da:

               (1)

               Vijeće je 1. kolovoza 2011. donijelo Uredbu (EU) br. 753/2011.

               (2)

               Odbor Vijeća sigurnosti Ujedinjenih naroda, osnovan na temelju stavka 30. Rezolucije Vijeća sigurnosti 1988 (2011), 31. prosinca 2013. izmijenio je popis pojedinaca, skupina, poduzeća i subjekata koji podliježu mjerama ograničavanja s obzirom na stanje u Afganistanu.

               (3)

               Prilog I. Uredbi (EU) br. 753/2011 stoga bi trebalo izmijeniti na odgovarajući način,

         DONIJELO JE OVU UREDBU:
   Članak 1.
   Prilog I. Uredbi (EU) br. 753/2011 mijenja se kako je određeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. ožujka 2014.

            Za Vijeće

            Predsjednik

         M. CHRISOCHOIDIS

      (1)  SL L 199, 2.8.2011., str. 1.

      PRILOG
      I.   Unosi s popisa navedenog u Prilogu I. Uredbi (EU) br. 753/2011 za niže navedene osobe zamjenjuju se sljedećim unosima.

      A.   Pojedinci povezani s talibanima

                  1.

                     Abdul Kabir Mohammad Jan (alias A. Kabir)

                     Titula: maulavi. Razlozi za uvrštavanje na popis: (a) drugi zamjenik, gospodarski poslovi, vijeće ministara talibanskog režima, (b) guverner pokrajine Nangarhar pod talibanskim režimom, (c) vođa zapadnog područja pod talibanskim režimom. Datum rođenja: oko 1963. Mjesto rođenja: okrug Pul-e-Khumri ili Baghlan Jadid, pokrajina Baghlan, Afganistan. Državljanstvo: afganistansko. Druge informacije: (a) sudjelovao u terorističkim operacijama u istočnom Afganistanu, (b) prikuplja novac od trgovaca opojnim drogama, (c) vjeruje se da se nalazi na graničnom području između Afganistana i Pakistana, (d) član talibanskog vrhovnog vijeća godine 2009., (e) obitelj mu je podrijetlom iz okruga Neka, pokrajine Paktia, Afganistan, (f) odgovoran za napad na afganistanske parlamentarce u studenom 2007. u Baghlanu, (g) posjeduje zemlju u središnjoj pokrajini Baghlan, (h) pripadnik plemena Zadran. Datum uvrštavanja na popis UN-a:25.1.2001.

                     Dodatne informacije iz sažetka razloga za uvrštavanje na popis Odbora za sankcije:

                  Abdul Kabir Mohammad Jan bio je član talibanskog vijeća visokog vodstva, kako je objavio Mohammed Omar u listopadu 2006., a imenovan je vojnim zapovjednikom za istočno područje u listopadu 2007.

                  2.

                     Mohammad Moslim Haqqani Muhammadi Gul (alias Moslim Haqqani)

                     Titula: maulavi. Razlozi za uvrštavanje na popis: (a) zamjenik ministra za hadž i vjerske poslove pod talibanskim režimom, (b) zamjenik ministra za visoko školstvo pod talibanskim režimom. Datum rođenja: 1965. Mjesto rođenja: selo Gawargan, okrug Pul-e-Khumri, pokrajina Baghlan, Afganistan. Državljanstvo: afganistansko. Nacionalni identifikacijski br.: 1136 (afganistanska nacionalna identifikacijska iskaznica (tazkira)). Druge informacije: (a) etnički Paštun iz pokrajine Baghlan, (b) vjeruje se da se nalazi na graničnom području između Afganistana i Pakistana, (c) dobro govori engleski, urdu i arapski. Datum uvrštavanja na popis UN-a:25.1.2001.

                     Dodatne informacije iz sažetka razloga za uvrštavanje na popis Odbora za sankcije:

                  Mohammad Moslim Haqqani također je služio kao zamjenik ministra za visoko školstvo talibanskog režima. To je imenovanje uvršteno na popis dana 18. srpnja 2007.

                  3.

                  Abdul Raqib Takhari

                     Titula: maulavi. Razlozi za uvrštavanje na popis: ministar za repatrijaciju pod talibanskim režimom. Datum rođenja: između godine 1968. i 1973. Mjesto rođenja: selo Zardalu Darra, okrug Kalafgan, pokrajina Takhar, Afganistan. Državljanstvo: afganistansko. Druge informacije: (a) član talibanskog vrhovnog vijeća za pokrajine Takhar i Badakhshan u prosincu 2009., (b) vjeruje se da se nalazi na graničnom području između Afganistana i Pakistana, (c) pripada etničkoj skupini Tajik. Datum uvrštavanja na popis UN-a:25.1.2001.

                  4.

                     Nazir Mohammad Abdul Basir (alias Nazar Mohammad)

                     Titula: (a) maulavi, (b) sar muallim. Razlozi za uvrštavanje na popis: (a) gradonačelnik Kunduza, (b) vršitelj dužnosti guvernera pokrajine Kunduz (Afganistan) pod talibanskim režimom. Datum rođenja: 1954. Mjesto rođenja: selo Malaghi, okrug Kunduz, pokrajina Kunduz, Afganistan. Državljanstvo: afganistansko. Druge informacije: (a) Preobraćen nakon pada talibanskog režima i preuzeo dužnosti u novoj vladi na okružnoj razini u pokrajini Kunduz, (b) talibani su potvrdili da je ubijen 9. studenoga 2008.Datum uvrštavanja na popis UN-a:23.2.2001.

                  5.

                     Zia-ur-Rahman Madani (alias
                     (a) Ziaurrahman Madani (b) Zaia u Rahman Madani (c) Madani Saheb (d) Diya’ al-Rahman Madani)

                     Titula: maulavi. Razlozi za uvrštavanje na popis: guverner pokrajine Logar (Afganistan) pod talibanskim režimom. Datum rođenja: oko 1960. Mjesto rođenja: (a) selo Paliran, okrug Namakab, pokrajina Takhar, Afganistan, (b) grad Taluqan, pokrajina Takhar, Afganistan. Državljanstvo: afganistansko. Druge informacije: (a) umiješan u trgovinu drogom, (b) pripadnik talibana odgovoran za vojne poslove u pokrajini Takhar, Afganistan, od svibnja 2007., (c) pomagao prikupljanje novca u zemljama Zaljeva u ime talibana od 2003., (d) također omogućavao sastanke talibanskih dužnosnika s bogatim podupirateljima i za više desetaka pojedinaca organizirao put u Kabul, Afganistan, zbog samoubilačkih napada, (e) vjeruje se da se nalazi u području Zaljeva. Datum uvrštavanja na popis UN-a:23.2.2001.

                  6.

                     Shamsuddin (alias Pahlawan Shamsuddin)

                     Titula: (a) maulavi; (b) kari. Razlozi za uvrštavanje na popis: guverner pokrajine Wardak (Maidan) (Afganistan) pod talibanskim režimom. Datum rođenja: oko 1968. Mjesto rođenja: okrug Keshim, pokrajina Badakhshan, Afganistan. Državljanstvo: afganistansko. Druge informacije: vjeruje se da boravi na graničnom području između Afganistana, Pakistana i Irana. Datum uvrštavanja na popis UN-a:23.2.2001.

                  7.

                     Abdul Ghafar Qurishi Abdul Ghani (alias Abdul Ghaffar Qureshi)

                     Titula: maulavi. Razlozi za uvrštavanje na popis: ataše za repatrijaciju pri talibanskom veleposlanstvu u Islamabadu, Pakistan. Datum rođenja: (a) 1970., (b) 1967. Mjesto rođenja: selo Turshut, okrug Warduj, pokrajina Takhar, Afganistan. Državljanstvo: afganistansko. Broj putovnice: D 000933 (afganistanska putovnica izdana u Kabulu 13. rujna 1998.). Nacionalni identifikacijski br.: 55130 (afganistanska nacionalna identifikacijska iskaznica (tazkira)). Adresa: Khairkhana, odjeljak broj 3, Kabul, Afganistan. Druge informacije: (a) umiješan u trgovinu drogom, (b) pripada etničkoj skupini Tajik. Datum uvrštavanja na popis UN-a:25.1.2001.

                  8.

                     Abdul Manan Nyazi (alias
                     (a) Abdul Manan Nayazi, (b) Abdul Manan Niazi, (c) Baryaly, (d) Baryalai)

                     Titula: mula. Razlozi za uvrštavanje na popis: (a) guverner pokrajine Kabul pod talibanskim režimom, (b) guverner pokrajine Balk pod talibanskim režimom,. Datum rođenja: oko 1968. Mjesto rođenja: (a) okrug Pashtoon Zarghoon, pokrajina Herat, Afganistan, (b) selo Sardar, okrug Kohsan, pokrajina Herat, Afganistan. Državljanstvo: afganistansko. Druge informacije: (a) pripadnik talibana odgovoran za pokrajine Herat, Farah i Nimroz sredinom 2013., (b) član talibanskog vrhovnog vijeća i šure u Quetti, (c) vjeruje se da se nalazi na graničnom području između Afganistana i Pakistana, (d) pripadnik plemena Achakzai, (e) uključen u prijevoz bombaša samoubojica u Afganistan. Datum uvrštavanja na popis UN-a:25.1.2001.

                     Dodatne informacije iz sažetka razloga za uvrštavanje na popis Odbora za sankcije:

                  Abdul Manan Nyazi također je bio talibanski glasnogovornik, a potom guverner pokrajina Mazar-e-Sharif i Kabul pod talibanskim režimom.
                  Abdul Manan Nyazi viši je talibanski zapovjednik u zapadnom Afganistanu, djeluje u pokrajinama Farah, Herat i Nimroz, od sredine 2009.
                  Abdul Manan Nyazi bio je član regionalnog talibanskog vijeća i imenovan je talibanskim guvernerom pokrajine Herat u svibnju 2010.
                  Abdul Manan Nyazi talibanski je zapovjednik uključen u prijevoz bombaša samoubojica u Afganistan.

                  9.

                  Said Ahmed Shahidkhel

                     Titula: maulavi. Razlozi za uvrštavanje na popis: zamjenik ministra obrazovanja pod talibanskim režimom. Datum rođenja: oko 1975. Mjesto rođenja: selo Spandeh (Espandi 'Olya), okrug Andar, pokrajina Ghazni, Afganistan. Državljanstvo: afganistansko. Druge informacije: (a) u srpnju 2003. u pritvoru u Kabulu, Afganistan, (b) pušten iz pritvora 2007., (c) vjeruje se da se nalazi na graničnom području između Afganistana i Pakistana, (d) član talibanskog vijeća vodstva od sredine 2013., (e) pripadnik plemena Andar. Datum uvrštavanja na popis UN-a:23.2.2001.

                  10.

                     Arefullah Aref Ghazi Mohammad (alias Arefullah Aref)

                     Titula: maulavi. Razlozi za uvrštavanje na popis: (a) zamjenik ministra financija pod talibanskim režimom, (b) guverner pokrajine Ghazni pod talibanskim režimom, (c) guverner pokrajine Paktia pod talibanskim režimom. Datum rođenja: oko 1958. Mjesto rođenja: selo Lawang (Lawand), okrug Gelan, pokrajina Ghazni, Afganistan. Državljanstvo: afganistansko. Druge informacije: (a) upravlja talibanskim „frontom” u okrugu Gelan, pokrajini Ghazni, Afganistan od sredine 2013., (b) vjeruje se da se nalazi na graničnom području između Afganistana i Pakistana, (c) pripadnik plemena Andar. Datum uvrštavanja na popis UN-a:31.1.2001.

                  11.

                     Abdul-Haq Wassiq (alias Abdul-Haq Wasseq)

                     Titula: maulavi. Razlozi za uvrštavanje na popis: zamjenik ministra za sigurnost (obavještajna služba) pod talibanskim režimom. Datum rođenja: (a) oko 1975., (b) 1971. Mjesto rođenja: selo Gharib, okrug Khogyani, pokrajina Ghazni, Afganistan. Državljanstvo: afganistansko. Adresa: zatvor Guantanamo Bay. Druge informacije: godine 2011. u pritvoru u Sjedinjenim Američkim Državama. Datum uvrštavanja na popis UN-a:31.1.2001.

                     Dodatne informacije iz sažetka razloga za uvrštavanje na popis Odbora za sankcije:

                  Abdul-Haq Wassiq je povezan s Gulbuddinom Hekmatyarijem. Tijekom talibanskog režima uzastopno je imenovan lokalnim zapovjednikom u pokrajinama Nimroz i Kandahar. Nakon toga postao je zamjenik ravnatelja obavještajne službe, a njegov nadređeni bio je kari Ahmadullah. Na toj funkciji bio je odgovoran za odnose sa stranim borcima povezanima s Al-Qaidom te kampovima za obuku u Afganistanu. Poznat je također po uporabi represivnih metoda protiv protivnika talibana na jugu Afganistana.

                  12.

                     Ehsanullah Sarfida Hesamuddin Akhundzada (alias
                     (a) Ehsanullah Sarfadi (b) Ehsanullah Sarfida)

                     Titula: maulavi. Razlozi za uvrštavanje na popis: zamjenik ministra za sigurnost (obavještajna služba) pod talibanskim režimom. Datum rođenja: oko 1962. ili 1963. Mjesto rođenja: selo Khatak, okrug Gelan, pokrajina Ghazni, Afganistan. Državljanstvo: afganistansko. Druge informacije: (a) od sredine 2007. pružao je potporu talibanima u obliku oružja i novca, (b) vjeruje se da se nalazi u području Zaljeva, (c) pripadnik plemena Taraki. Datum uvrštavanja na popis UN-a:23.2.2001.

                     Dodatne informacije iz sažetka razloga za uvrštavanje na popis Odbora za sankcije:

                  Ehsanullah Sarfida također je bio predsjednik talibanske Središnje banke. Kasnije je imenovan talibanskim upraviteljem zauzetih pokrajina. Ehsanullah Sarfida bio je član talibanske Inner Shure.
                  Ehsanullah Sarfida bio je saveznik Al-Qaide i pružao je potporu talibanima u obliku oružja i novca. Sredinom 2007. bio je upravitelj okruga Marja, pokrajina Helmand, Afganistan.

                  13.

                     Ahmed Jan Wazir Akhtar Mohammad (alias
                     (a) Ahmed Jan Kuchi (b) Ahmed Jan Zadran)

                     Razlozi za uvrštavanje na popis: službenik u Ministarstvu financija pod talibanskim režimom. Datum rođenja: 1963. Mjesto rođenja: selo Barlach, okrug Qareh Bagh, pokrajina Ghazni, Afganistan. Druge informacije: (a) ključni zapovjednik mreže Haqqani, čije je sjedište na graničnom području između Afganistana i Pakistana, (b) djeluje kao zamjenik, glasnogovornik i savjetnik višeg vođe mreže Haqqani Sirajuddina Jallaloudina Haqqanija, (c) ima veze s talibanskim vrhovnim vijećem, (d) putuje u inozemstvo, (e) ima veze s talibanskim zapovjednicima u pokrajini Ghazni, Afganistan, i osigurava im novac, oružje, opremu za komunikaciju i potrošni materijal. Datum uvrštavanja na popis UN-a:6.1.2012.

                  14.

                  Mohammed Omar Ghulam Nabi

                     Titula: mula. Razlozi za uvrštavanje na popis: vođa vjernika („Amir ul-Mumineen”), Afganistan. Datum rođenja: (a) oko 1966. (b) 1960. (c) 1953. Mjesto rođenja: (a) selo Naw Deh, okrug Deh Rawud, pokrajina Uruzgan, Afganistan, (b) selo Noori, okrug Maiwand, pokrajina Kandahar, Afganistan. Državljanstvo: afganistansko. Druge informacije: (a) otac mu se zove Ghulam Nabi, također poznat kao Mullah Musafir, (b) nema lijevo oko, (c) šurjak Ahmada Jana Akhundzade Shukoora Akhundzade, (d) vjeruje se da se nalazi na graničnom području između Afganistana i Pakistana, (e) pripadnik plemena Hotak. Datum uvrštavanja na popis UN-a:31.1.2001.

                     Dodatne informacije iz sažetka razloga za uvrštavanje na popis Odbora za sankcije:

                  Mohammed Omar ima titulu „zapovjednika vjernika Islamskog Emirata Afganistana” i vrhovni je vođa talibanskog pokreta u talibanskoj hijerarhiji. Štitio je Osamu bin Ladena i njegovu mrežu Al-Qaida u godinama prije napada 11. rujna 2001. u Sjedinjenim Državama. Upravlja talibanima protiv vlade Afganistana i njihovim saveznicima u Afganistanu od 2001.
                  Mohammed Omar zapovijeda savezima drugih istaknutih vojnih vođa u regiji, kao što je Jalaluddin Haqqani. Gulbuddin Hekmatyar također surađuje s Mohammedom Omarom i talibanima.

                  15.

                     Mohammad Naim Barich Khudaidad (alias
                     (a) Mullah Naeem Barech (b) Mullah Naeem Baraich (c) Mullah Naimullah (d) Mullah Naim Bareh (e) Mohammad Naim (f) Mullah Naim Barich (g) Mullah Naim Barech (h) Mullah Naim Barech Akhund (i) Mullah Naeem Baric (j) Naim Berich (k) Haji Gul Mohammed Naim Barich (l) Gul Mohammad (m) Haji Ghul Mohammad (n) Gul Mohammad Kamran (o) Mawlawi Gul Mohammad (p) Spen Zrae)

                     Titula: mula. Razlozi za uvrštavanje na popis: zamjenik ministra civilnog zrakoplovstva pod talibanskim režimom. Datum rođenja: oko 1975. Mjesto rođenja: (a) selo Lakhi, područje Hazarjuft, okrug Garmsir, pokrajina Helmand, Afganistan, (b) selo Laki, okrug Garmsir, pokrajina Helmand, Afganistan, (c) selo Lakar, okrug Garmsir, pokrajina Helmand, Afganistan, (d) Darvishan, okrug Garmsir, pokrajina Helmand, Afganistan, (e) selo De Luy Wiyalah, okrug Garmsir, pokrajina Helmand, Afganistan. Državljanstvo: afganistansko. Druge informacije: (a) član talibanske vojne komisije sredinom 2013., (b) vjeruje se da se nalazi na graničnom području između Afganistana i Pakistana, (c) pripadnik plemena Barich. Datum uvrštavanja na popis UN-a:23.2.2001.

                     Dodatne informacije iz sažetka razloga za uvrštavanje na popis Odbora za sankcije:

                  Mohammad Naim je član talibanskog vijeća „Gerdi Jangal”. Bivši je zamjenik Akhtara Mohammada Mansoura Shaha Mohammeda, poznatog člana talibanskog odbora vođa. Nadzire vojnu bazu na graničnom području između Afganistana i Pakistana.

                  16.

                     Nik Mohammad Dost Mohammad (alias Nik Mohammad)

                     Titula: maulavi. Razlozi za uvrštavanje na popis: zamjenik ministra trgovine pod talibanskim režimom. Datum rođenja: oko 1957. Mjesto rođenja: selo Zangi Abad, okrug Panjwai, pokrajina Kandahar, Afganistan. Državljanstvo: afganistansko. Druge informacije: (a) vodi povjerenstvo za popisivanje neprijatelja talibana od sredine 2013., (b) vjeruje se da se nalazi na graničnom području između Afganistana i Pakistana, (c) pripadnik plemena Nurzai. Datum uvrštavanja na popis UN-a:31.1.2001.

                     Dodatne informacije iz sažetka razloga za uvrštavanje na popis Odbora za sankcije:

                  Nik Mohammad uvršten je na popis 31. siječnja 2001. kao zamjenik ministra trgovine za vrijeme talibanskog režima te se time na njega primjenjuju odredbe rezolucija 1267 (1999) i 1333 (2000) Vijeća sigurnosti Ujedinjenih naroda u vezi radnji i aktivnosti talibanskih vlasti.

                  17.

                  Matiullah

                     Titula: mula. Razlozi za uvrštavanje na popis: direktor carinskog ureda u Kabulu pod talibanskim režimom. Datum rođenja: oko 1973. Mjesto rođenja: okrug Daman, pokrajina Kandahar, Afganistan. Državljanstvo: afganistansko. Druge informacije: (a) radi na novačenju za talibanski pokret od sredine 2013., (b) vjeruje se da se nalazi na graničnom području između Afganistana i Pakistana, (c) pripadnik plemena Popalzai. Datum uvrštavanja na popis UN-a:23.2.2001.

                  18.

                     Allah Dad Matin (alias
                     (a) Allahdad, (b) Shahidwror, (c) Akhund)

                     Titula: mula. Razlozi za uvrštavanje na popis: (a) ministar urbanog razvoja pod talibanskim režimom, (b) predsjednik središnje banke (Da Afganistan Bank) pod talibanskim režimom, (c) direktor poduzeća Ariana Afghan Airlines pod talibanskim režimom. Datum rođenja: (a) oko 1953., (b) oko 1960. Mjesto rođenja: selo Kadani, okrug Spin Boldak, pokrajina Kandahar, Afganistan. Državljanstvo: afganistansko. Druge informacije: (a) izgubio jedno stopalo u eksploziji pješačke mine, (b) vjeruje se da se nalazi na graničnom području između Afganistana i Pakistana, (c) pripada plemenu Nurzai. Datum uvrštavanja na popis UN-a:31.1.2001.

                     Dodatne informacije iz sažetka razloga za uvrštavanje na popis Odbora za sankcije:

                  Allahdad, član plemena Nurzay iz Spina Boldaka, imenovan je ministrom graditeljstva i stanovanja nakon obavljanja poslova u drugim državnim službama pod talibanskim režimom.

                  19.

                     Ubaidullah Akhund Yar Mohammed Akhund (alias
                     (a) Obaidullah Akhund, (b) Obaid Ullah Akhund)

                     Titula: (a) mula, (b) hadžija, (c) maulavi. Razlozi za uvrštavanje na popis: ministar obrane pod talibanskim režimom. Datum rođenja: (a) oko 1968., (b) 1969. Mjesto rođenja: (a) selo Sangisar, okrug Panjwai, pokrajina Kandahar, Afganistan, (b) okrug Arghandab, pokrajina Kandahar, Afganistan, (c) područje Nalgham, okrug Zheray, pokrajina Kandahar, Afganistan. Državljanstvo: afganistansko. Druge informacije: (a) bio je jedan od zamjenika mule Mohammeda Omara, (b) bio je član talibanskog vrhovnog vijeća, zadužen za vojne operacije, (c) uhićen 2007. i pritvoren u Pakistanu, (d) potvrđeno je da je preminuo u ožujku 2010. i pokopan u Karachiju, Pakistan, (e) ženidbeno povezan sa Salehom Mohammadom Kakarom Akhtarom Muhammadom, (f) pripadnik plemena Alokozai. Datum uvrštavanja na popis UN-a:25.1.2001.

                     Dodatne informacije iz sažetka razloga za uvrštavanje na popis Odbora za sankcije:

                  Ubaidullah Akhund bio je zamjenik Mohammeda Omara i član talibanskog vodstva odgovoran za vojne operacije.

                  20.

                     Fazl Mohammad Mazloom (alias
                     (a) Molah Fazl, (b) Fazel Mohammad Mazloom)

                     Titula: mula. Razlozi za uvrštavanje na popis: zamjenik zapovjednika vojske talibanskog režima. Datum rođenja: između godine 1963. i 1968. Mjesto rođenja: Uruzgan, Afganistan. Državljanstvo: afganistansko. Adresa: zatvor Guantanamo Bay. Druge informacije: sredinom 2013. u pritvoru u Sjedinjenim Američkim Državama. Datum uvrštavanja na popis UN-a:23.2.2001.

                     Dodatne informacije iz sažetka razloga za uvrštavanje na popis Odbora za sankcije:

                  Fazl Mohammad Mazloom bio je bliski suradnik Mohammeda Omara i pomagao mu je pri osnivanju talibanske vlade. Mazloom je bio u kampu za obuku Al-Farouq koji je osnovala Al-Qaida. Znao je da talibani pružaju pomoć islamskom pokretu Uzbekistana u obliku novca, oružja i logističke potpore u zamjenu za osiguravanje vojnika talibanima.
                  Bio je zapovjednik približno 3 000 talibanskih trupa na prvoj crti bojišnice u pokrajini Takhar u listopadu 2001.

                  21.

                  Mohammad Ahmadi

                     Titula: (a) mula, (b) hadži. Razlozi za uvrštavanje na popis: (a) predsjednik Središnje banke (Da Afghanistan Bank) pod talibanskim režimom, (b) ministar financija pod talibanskim režimom. Datum rođenja: oko 1963. Mjesto rođenja: (a) okrug Daman, pokrajina Kandahar, Afganistan, (b) selo Pashmul, okrug Panjwai, pokrajina Kandahar, Afganistan. Državljanstvo: afganistansko. Druge informacije: (a) vjeruje se da se nalazi na graničnom području između Afganistana i Pakistana, (b) pripadnik plemena Kakar, (c) član talibanskog vrhovnog vijeća. Datum uvrštavanja na popis UN-a:23.2.2001.

                  22.

                     Abdul Jalil Haqqani Wali Mohammad (alias
                     (a) Abdul Jalil Akhund (b) Mullah Akhtar (c) Abdul Jalil Haqqani (d) Nazar Jan)

                     Titula: (a) maulavi, (b) mula. Razlozi za uvrštavanje na popis: zamjenik ministra vanjskih poslova pod talibanskim režimom. Datum rođenja: oko 1963. Mjesto rođenja: (a) selo Khwaja Malik, okrug Arghandab, pokrajina Kandahar, Afganistan, (b) grad Kandahar, pokrajina Kandahar, Afganistan. Državljanstvo: afganistansko. Br. putovnice: OR 1 961 825 (izdana pod imenom Mullah Akhtar, putovnica koju je 4. veljače 2003. izdao afganistanski konzulat u Quetti, Pakistan, prestala važiti 2. veljače 2006.). Druge informacije: (a) vjeruje se da se nalazi na graničnom području između Afganistana i Pakistana, (b) član talibanskog vrhovnog vijeća od svibnja 2007., (c) član Financijske komisije talibanskog vijeća, (d) odgovoran za logistiku talibana i također aktivan kao poslovni čovjek u osobnom svojstvu sredinom 2013., (e) pripadnik plemena Alizai, (f) brat AtiqullahaWalija Mohammada. Datum uvrštavanja na popis UN-a:25.1.2001.

                  23.

                  Abdulhai Motmaen

                     Titula: maulavi. Razlozi za uvrštavanje na popis: (a) direktor Odjela za informiranje i kulturu u pokrajini Kandahar pod talibanskim režimom, (b) glasnogovornik talibanskog režima. Datum rođenja: oko 1973. Mjesto rođenja: (a) selo Shinkalai, okrug Nad-e-Ali, pokrajina Helmand, Afganistan; (b) pokrajina Zabul, Afganistan. Državljanstvo: afganistansko. Druge informacije: (a) obitelj je podrijetlom iz Zabula, ali se kasnije naselila u Helmandu, (b) član talibanskog vrhovnog vijeća i glasnogovornik mule Mohammeda Omara od 2007., (c) vjeruje se da se nalazi na graničnom području između Afganistana i Pakistana, (d) pripadnik plemena Kharoti. Datum uvrštavanja na popis UN-a:23.2.2001.

                     Dodatne informacije iz sažetka razloga za uvrštavanje na popis Odbora za sankcije:

                  Abdulhai Motmaen bio je viši glasnogovornik talibana i običavao je davati izjave u vezi s talibanskom vanjskom politikom. Također je bio bliski suradnik Mohammeda Omara.

                  24.

                  Mohammad Yaqoub

                     Titula: maulavi. Razlozi za uvrštavanje na popis: voditelj Agencije za informiranje u Bakhtaru (BIA) pod talibanskim režimom. Datum rođenja: oko 1966. Mjesto rođenja: (a) okrug Shahjoj, pokrajina Zabul, Afganistan, (b) okrug Janda, pokrajina Ghazni, Afganistan. Državljanstvo: afganistansko. Druge informacije: (a) član talibanske komisije za kulturu, (b) upravlja talibanskim „frontom” i koordinira sve vojne aktivnosti talibanskih snaga u okrugu Maiwand, pokrajini Kandahar, Afganistan od sredine 2013., (c) vjeruje se da se nalazi na graničnom području između Afganistana i Pakistana, (d) pripadnik plemena Kharoti (Taraki). Datum uvrštavanja na popis UN-a:23.2.2001.

                     Dodatne informacije iz sažetka razloga za uvrštavanje na popis Odbora za sankcije:

                  Od 2009. Mohammad Yaqoub bio je vodeći pripadnik talibana u okrugu Yousef Khel pokrajine Paktika.

                  25.

                  Abdul Razaq Akhund Lala Akhund

                     Titula: mula. Razlozi za uvrštavanje na popis: (a) ministar unutarnjih poslova talibanskog režima, (b) ravnatelj kabulske policije pod talibanskim režimom. Datum rođenja: oko 1958. Mjesto rođenja: okrug Spin Boldak, pokrajina Kandahar, Afganistan, na području koje graniči s okrugom Chaman, Quetta, Pakistan. Državljanstvo: afganistansko. Druge informacije: (a) član talibanskog vrhovnog vijeća u lipnju 2008., (b) zamjenik mule Mohammeda u ožujku 2010., (c) član talibanske nadzorne komisije od sredine 2013., (d) umiješan u trgovinu drogom, (e) vjeruje se da se nalazi na graničnom području između Afganistana i Pakistana, (f) pripadnik plemena Achekzai. Datum uvrštavanja na popis UN-a:25.1.2001.

                  26.

                     Sayed Mohammad Azim Agha (alias
                     (a) Sayed Mohammad Azim Agha, (b) Agha Saheb)

                     Titula: maulavi. Razlozi za uvrštavanje na popis: direktor odjela za putne isprave i vize u Ministarstvu unutarnjih poslova pod talibanskim režimom. Datum rođenja: (a) oko 1966., (b) oko 1969. Mjesto rođenja: okrug Panjwai, pokrajina Kandahar, Afganistan. Državljanstvo: afganistansko. Druge informacije: (a) upravlja talibanskim „frontom” (mahaz) i član je talibanske vojne komisije od sredine 2013., (b) vjeruje se da se nalazi na graničnom području između Afganistana i Pakistana. Datum uvrštavanja na popis UN-a:23.2.2001.

                     Dodatne informacije iz sažetka razloga za uvrštavanje na popis Odbora za sankcije:

                  Radno mjesto Sayeda Mohammada Azima Aghe u odjelu za putne isprave i vize pripojeno je Ministarstvu unutarnjih poslova talibanskog režima.

                  27.

                  Mohammad Abbas Akhund

                     Titula: mula. Razlozi za uvrštavanje na popis: (a) gradonačelnik Kandahara pod talibanskim režimom; (b) ministar javnog zdravstva pod talibanskim režimom. Datum rođenja: oko 1963. Mjesto rođenja: okrug Khas Uruzgan, pokrajina Uruzgan, Afganistan. Državljanstvo: afganistansko. Druge informacije: (a) član talibanskog vrhovnog vijeća zadužen za medicinski odbor od siječnja 2011. (b) izravno nadzire tri zdravstvena centra koji njeguju ranjene talibanske borce od sredine 2013. (c) vjeruje se da se nalazi na graničnom području između Afganistana i Pakistana, (d) pripadnik plemena Barakzai. Datum uvrštavanja na popis UN-a:25.1.2001.

                  28.

                     Mohammadullah Mati (alias Mawlawi Nanai)

                     Titula: maulavi. Razlozi za uvrštavanje na popis: ministar za javne radove pod talibanskim režimom. Datum rođenja: oko 1961. Mjesto rođenja: okrug Arghandab, pokrajina Kandahar, Afganistan. Državljanstvo: afganistansko. Druge informacije: (a) ostao bez noge 1980-ih, (b) privremeni vođa talibanskog vrhovnog vijeća od veljače do travnja 2010., (c) Zadužen za novačenje od sredine 2013., (d) vjeruje se da se nalazi na graničnom području između Afganistana i Pakistana, (e) pripadnik plemena Isakzai. Datum uvrštavanja na popis UN-a:25.1.2001.

                     Dodatne informacije iz sažetka razloga za uvrštavanje na popis Odbora za sankcije:

                  Mohammadullah Mati također je bio ministar komunikacija talibanskog režima pod imenom „Ahmadullah Mutie”.

                  29.

                     Atiqullah Wali Mohammad (alias Atiqullah)

                     Titula: (a) hadži, (b) mula. Razlozi za uvrštavanje na popis: (a) ravnatelj za vanjske odnose u pokrajini Kandahar pod talibanskim režimom, (b) ravnatelj za javne radove u pokrajini Kandahar pod talibanskim režimom, (c) prvi zamjenik ministra poljoprivrede pod talibanskim režimom, (d) zamjenik ministra javnih radova pod talibanskim režimom. Datum rođenja: oko 1962. Mjesto rođenja: (a) okrug Tirin Kot, pokrajina Uruzgan, Afganistan, (b) selo Khwaja Malik, okrug Arghandab, pokrajina Kandahar, Afganistan. Državljanstvo: afganistansko. Druge informacije: (a) podrijetlom iz Uruzgana, poslije se nastanio i živio u Kandaharu, (b) bio je član političke komisije talibanskog vrhovnog vijeća 2010. (c) nije imao posebnu ulogu u talibanskom pokretu, aktivan kao poduzetnik u osobnom svojstvu od sredine 2013., (d) vjeruje se da se nalazi na graničnom području između Afganistana i Pakistana, (e) pripadnik plemena Alizai, (f) brat Abdula Jalila Haqqanija Wali Mohammada. Datum uvrštavanja na popis UN-a:31.1.2001.

                     Dodatne informacije iz sažetka razloga za uvrštavanje na popis Odbora za sankcije:

                  Nakon što su talibani 1996. zauzeli Kabul, Atiqullah je imenovan na položaj u Kandaharu. Godine 1999. ili 2000. imenovan je prvim zamjenikom ministra poljoprivrede, a zatim zamjenikom ministra javnih radova talibanskog režima. Nakon pada talibanskog režima Atiqullah je postao talibanski operativni časnik na jugu Afganistana. Godine 2008. postaje zamjenik talibanskog guvernera pokrajine Helmand u Afganistanu.

                  30.

                     Mohammad Wali Mohammad Ewaz (alias Mohammad Wali)

                     Titula: maulavi. Razlozi za uvrštavanje na popis: ministar za sprečavanje poroka i promicanje kreposti pod talibanskim režimom. Datum rođenja: oko 1965. Mjesto rođenja: (a) selo Jelawur, okrug Arghandab, pokrajina Kandahar, Afganistan, (b) selo Siyachoy, okrug Panjway, pokrajina Kandahar, Afganistan. Državljanstvo: afganistansko. Druge informacije: (a) Navodno preminuo u prosincu 2006. i pokopan u okrugu Panjwai, pokrajini Kandahar, Afghanistan, (b) pripadnik plemena Ghilzai. Datum uvrštavanja na popis UN-a:31.1.2001.

                     Dodatne informacije iz sažetka razloga za uvrštavanje na popis Odbora za sankcije:

                  Mohammad Wali je na svom položaju u Ministarstvu za sprečavanje poroka i promicanje kreposti pod talibanskim režimom često mučenjem i drugim sredstvima zastrašivao stanovništvo. Mohammad Wali i nakon pada talibanskog režima djeluje među talibanima u pokrajini Kandahar u Afganistanu.

                  31.

                     Saduddin Sayyed (alias
                     (a) Sadudin Sayed, (b) Sadruddin)

                     Titula: (a) maulavi, (b) alhadž, (c) mula. Razlozi za uvrštavanje na popis: (a) zamjenik ministra rada i socijalne skrbi pod talibanskim režimom, (b) gradonačelnik Kabula pod talibanskim režimom. Datum rođenja: oko 1968. Mjesto rođenja: (a) okrug Chaman, Pakistan; (b) okrug Spin Boldak, pokrajina Kandahar, Afganistan. Druge informacije: (a) savjetnik talibanskog vrhovnog vijeća od sredine 2013., (b) vjeruje se da se nalazi na graničnom području između Afganistana i Pakistana, (c) pripadnik plemena Barakzai. Datum uvrštavanja na popis UN-a:25.1.2001.

                     Dodatne informacije iz sažetka razloga za uvrštavanje na popis Odbora za sankcije:

                  Saduddin Sayyed također je bio zamjenik ministra rada i socijalne skrbi talibanskog režima. Popis je ažuriran 8. ožujka 2001. kako bi uključio ove podatke.

                  32.

                     Nurullah Nuri (alias Norullah Noori)

                     Titula: maulavi. Razlozi za uvrštavanje na popis: (a) guverner pokrajine Balkh (Afganistan) pod talibanskim režimom, (b) vođa sjevernog područja pod talibanskim režimom. Datum rođenja: (a) oko 1958., (b)1. siječnja 1967.Mjesto rođenja: okrug Shahjoe, pokrajina Zabul, Afganistan. Državljanstvo: afganistansko. Adresa: zatvor Guantanamo Bay. Druge informacije: (a) u pritvoru u Sjedinjenim Američkim Državama od sredine 2013., (b) pripadnik plemena Tokhi. Datum uvrštavanja na popis UN-a:25.1.2001.

                  33.

                     Janan Agha (alias Abdullah Jan Agha)

                     Titula: mula. Razlozi za uvrštavanje na popis: guverner pokrajine Faryab (Afganistan) pod talibanskim režimom. Datum rođenja: (a) oko 1958., (b) oko 1953. Mjesto rođenja: grad Tirin Kot, pokrajina Uruzgan, Afganistan. Državljanstvo: afganistansko. Druge informacije: (a) član talibanskog vrhovnog vijeća i savjetnik mule Mohammeda Omara u lipnju 2010., (b) vodi talibanski „front” (mahaz) od sredine 2013., (c) vjeruje se da se nalazi na graničnom području između Afganistana i Pakistana, (d) pripadnik etničke skupine Sadat. Datum uvrštavanja na popis UN-a:23.2.2001.

                  34.

                     Dost Mohammad (alias Doost Mohammad)

                     Titula: (a) mula, (b) maulavi. Razlozi za uvrštavanje na popis: guverner pokrajine Ghazni pod talibanskim režimom. Datum rođenja: između godine 1968. i 1973. Mjesto rođenja: (a) selo Nawi Deh, okrug Daman, pokrajina Kandahar, Afganistan, (b) selo Marghankecha, okrug Daman, pokrajina Kandahar, Afganistan. Državljanstvo: afganistansko. Druge informacije: (a) povezan s mulom Jalilom Haqqanijem, (b) vjeruje se da se nalazi na graničnom području između Afganistana i Pakistana, (c) pripada plemenu Popalzai. Datum uvrštavanja na popis UN-a:25.1.2001.

                     Dodatne informacije iz sažetka razloga za uvrštavanje na popis Odbora za sankcije:

                  Dosta Mohammada je također imenovalo talibansko vodstvo za izvođenje vojnih operacija u Angori, u pokrajini Nuristan u Afganistanu.
                  U ožujku 2010. Dost Mohammad bio je talibanski guverner u sjeni pokrajine Nuristan i voditelj medrese iz koje je novačio borce.

                  35.

                     Khairullah Khairkhwah (alias
                     (a) Mullah Khairullah Khairkhwah (b) Khirullah Said Wali Khairkhwa)

                     Titula: (a) maulavi, (b) mula. Razlozi za uvrštavanje na popis: (a) guverner pokrajine Herat (Afganistan) pod talibanskim režimom, (b) glasnogovornik talibanskog režima, (c) guverner pokrajine Kabul pod talibanskim režimom, (d) ministar unutarnjih poslova pod talibanskim režimom. Datum rođenja: (a) oko 1963. (b)1. siječnja 1967. (pod imenom Khirullah Said Wali Khairkhwa). Mjesto rođenja: (a) selo Poti, okrug Arghistan, pokrajina Kandahar, Afganistan, (b) Kandahar. Državljanstvo: afganistansko. Adresa: zatvor Guantanamo Bay. Druge informacije: (a) u pritvoru u Sjedinjenim Američkim Državama od sredine 2013., (b) pripadnik plemena Popalzai. Datum uvrštavanja na popis UN-a:25.1.2001.

                  36.

                     Mohammad Hasan Rahmani (alias Gud Mullah Mohammad Hassan)

                     Titula: mula. Razlozi za uvrštavanje na popis: guverner pokrajine Kandahar (Afganistan) pod talibanskim režimom. Datum rođenja: oko 1963. Mjesto rođenja: (a) okrug Deh Rawud, pokrajina Uruzgan, Afganistan, (b) okrug Chora, pokrajina Uruzgan, Afganistan, (c) okrug Charchino, pokrajina Uruzgan, Afganistan. Državljanstvo: afganistansko. Druge informacije: (a) ima umjetnu desnu nogu, (b) član talibanskog vrhovnog vijeća od sredine 2013., bio je zamjenik mule Mohammeda Omara u ožujku 2010., (c) vjeruje se da se nalazi na graničnom području između Afganistana i Pakistana, (d) pripadnik plemena Achekzai. Datum uvrštavanja na popis UN-a:23.2.2001.

                  37.

                  Mohammad Shafiq Mohammadi

                     Titula: maulavi. Razlozi za uvrštavanje na popis: (a) guverner pokrajine Kabul (Afganistan) pod talibanskim režimom, (b) glavni guverner pokrajina Paktia, Paktika, Khost i Ghazni pod talibanskim režimom. Datum rođenja: oko 1948. Mjesto rođenja: okrug Tirin Kot, pokrajina Uruzgan, Afganistan. Državljanstvo: afganistansko. Druge informacije: (a) nadzire dva centra za vojnu obuku talibana od sredine 2013., (b) vjeruje se da se nalazi na graničnom području između Afganistana i Pakistana, (c) pripadnik plemena Hottak. Datum uvrštavanja na popis UN-a:25.1.2001.

                  38.

                     Mohammad Shafiqullah Ahmadi Fatih Khan (alias
                     (a) Mohammad Shafiq Ahmadi, (b) Mullah Shafiqullah)

                     Titula: mula. Razlozi za uvrštavanje na popis: guverner pokrajine Samangan pod talibanskim režimom. Datum rođenja: 1956. – 1957. Mjesto rođenja: (a) selo Charmistan, okrug Tirin Kot, pokrajina Uruzgan, Afganistan, (b) selo Marghi, okrug Nawa, pokrajina Ghazni, Afganistan. Državljanstvo: afganistansko. Druge informacije: (a) izvorno iz pokrajine Ghazni, ali je poslije živio u pokrajini Uruzgan, (b) talibanski guverner u sjeni pokrajine Uruzgan od kraja 2012. (c) navodno ubijen u zračnom napadu na okrug Shahjoy u pokrajini Zabul početkom 2013., (d) pripadnik plemena Hotak. Datum uvrštavanja na popis UN-a:23.2.2001.

                  39.

                     Gul Agha Ishakzai (alias
                     (a) Mullah Gul Agha (b) Mullah Gul Agha Akhund (c) Hidayatullah (d) Haji Hidayatullah (e) Hayadatullah)

                     Adresa: Pakistan. Datum rođenja: oko 1972. Mjesto rođenja: Band-e-Timor, okrug Maiwand, pokrajina Kandahar, Afganistan. Druge informacije: (a) član talibanskog vijeća koje upravlja prikupljanjem zakata (islamskog poreza) iz pokrajine Baluchistan u Pakistanu, (b) voditelj talibanske financijske komisije sredinom 2013., (c) povezan s mulom Mohammedom Omarom, (d) bio je Omarov glavni financijski službenik i jedan od njegovih najbližih savjetnika, (e) pripadnik plemena Ishaqzai. Datum uvrštavanja na popis UN-a:20.7.2010.

                     Dodatne informacije iz sažetka razloga za uvrštavanje na popis Odbora za sankcije:

                  Gul Agha Ishakzai vodi talibansku financijsku komisiju i član je nedavno uspostavljenog talibanskog vijeća koje upravlja prikupljanjem zakata (islamskog poreza) iz pokrajine Baluchistan u Pakistanu. Također prikuplja novčana sredstva za samoubilačke napade u Kandaharu u Afganistanu i sudjeluje u isplati sredstava talibanskim borcima i njihovim obiteljima.
                  Gul Agha Ishakzai je prijatelj iz djetinjstva talibanskog vođe mule Mohammada Omara i njegov glavni financijski službenik te jedan od njegovih najbližih savjetnika. Tijekom određenog razdoblja nitko se nije mogao susresti s mulom Omarom ako nije imao njegovu dozvolu. Za vrijeme talibanskog režima živio je s Omarom u predsjedničkoj palači.
                  U prosincu 2005. Gul Agha Ishakzai pomagao je kretanje ljudi i robe u talibanske kampove za obuku; krajem 2006. putovao je u inozemstvo kako bi dobio dijelove oružja.

                  40.

                     Abdul Habib Alizai (alias
                     (a) Haji Agha Jan Alizai (b) Hajji Agha Jan (c) Agha Jan Alazai (d) Haji Loi Lala (e) Loi Agha (f) Abdul Habib (g) Agha Jan Alizai)

                     Titula: hadži. Datum rođenja: (a)15.10.1963., (b)14.2.1973., (c) 1967., (d) oko 1957. Mjesto rođenja: (a) selo Yatimchai, okrug Musa Qala, pokrajina Helmand, Afganistan, (b) pokrajina Kandahar, Afghanistan. Državljanstvo: afganistansko. Druge informacije: (a) upravlja mrežom nezakonite trgovine drogom u pokrajini Helmand u Afganistanu, (b) redovito putuje u Pakistan. Datum uvrštavanja na popis UN-a:4.11.2010.

                     Dodatne informacije iz sažetka razloga za uvrštavanje na popis Odbora za sankcije:

                  Agha Jan Alizai upravlja jednom od najvećih mreža za nezakonitu trgovinu drogama u Helmandu (Afganistan) te talibanima osigurava financijska sredstva u zamjenu za zaštitu svojih aktivnosti krijumčarenja droge. Skupina trgovaca opojnim drogama, među kojima i Alizai, pristala je talibanima 2008. plaćati porez na zemljište namijenjeno uzgoju opijumskog maka, a talibani su zauzvrat pristali organizirati prijevoz opojnih tvari.
                  Talibani su također pristali štititi krijumčare opojnih droga i njihova skladišta, dok bi krijumčari talibanskim borcima pružali utočište i prijevoz. Alizai također sudjeluje u kupnji oružja za talibane i redovito putuje u Pakistan na susrete s visokim talibanskim vođama. Uz to, Alizai talibanima pomaže nabavljati krivotvorene iranske putovnice kako bi mogli putovati u Iran na obuku. Alizai je 2009. nabavio financijska sredstva i putovnicu za putovanje talibanskog zapovjednika u Iran.

                  41.

                     Saleh Mohammad Kakar Akhtar Muhammad (alias Saleh Mohammad)

                     Datum rođenja: (a) oko 1962., (b) 1961. Mjesto rođenja: (a) selo Nalghan, okrug Panjwai, pokrajina Kandahar, Afganistan, (b) selo Sangesar, okrug Panjway, pokrajina Kandahar, Afganistan. Državljanstvo: afganistansko. Druge informacije: (a) vodi i organizira krijumčarsku mrežu u pokrajinama Kandahar i Helmand u Afganistanu, (b) prethodno je vodio laboratorije za preradu heroina u Band-e-Temuru u pokrajini Kandahar u Afganistanu, (c) bio je vlasnik trgovine automobilima u Mirwais Meni u okrugu Dand u pokrajini Kandahar u Afganistanu, (d) uhićen 2008. – 2009. te je bio u pritvoru u Afganistanu 2011., (e) ženidbeno povezan s mulom Ubaidullahom Akhundom Yar Mohammadom Akhundom (f) pripadnik plemena Kakar. Datum uvrštavanja na popis UN-a:4.11.2010.

                     Dodatne informacije iz sažetka razloga za uvrštavanje na popis Odbora za sankcije:

                  Saleh Mohammad Kakar trgovac je opojnim drogama koji je vodio organiziranu krijumčarsku mrežu u pokrajinama Kandahar i Helmand u Afganistanu čime su se zadovoljavale logističke i financijske potrebe talibana. Prije no što su ga uhitila nadležna afganistanska tijela, Saleh Mohammad Kakar je u području Band-e-Timor, u pokrajini Kandahar, vodio laboratorije za preradu heroina, koje su štitili talibani.
                  Kakar je u kontaktu s visokim talibanskim vođama, u njihovo ime prikuplja novac od trgovaca opojnim drogama te upravlja i skriva novac pripadnika talibana na visokim položajima. Odgovoran je također za olakšavanje plaćanja poreza talibanima u ime trgovaca opojnim drogama. Kakar je vlasnik prodavaonice automobila u Kandaharu te talibanima osigurava vozila koja se koriste u samoubilačkim napadima.


title: Provedbena uredba Komisije (EU) 2016/929 оd 1. lipnja 2016. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Gall del Penedès (ZOZP))

text:
               14.6.2016

               HR

               Službeni list Europske unije

               L 155/7

         PROVEDBENA UREDBA KOMISIJE (EU) 2016/929
   оd 1. lipnja 2016.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Gall del Penedès (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Španjolske za upis naziva „Gall del Penedès” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Gall del Penedès” potrebno je upisati u registar,

         DONIJELA JE OVU UREDBU:
   Članak 1.
   Naziv „Gall del Penedès” (ZOZP) upisuje se u registar.
   Naziv iz prvog stavka odnosi se na proizvod iz razreda 1.1. Svježe meso (i nusproizvodi klanja) iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. lipnja 2016.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  SL C 58, 13.2.2016., str. 42.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Vijeća (EU) br. 1225/2014 od 17. studenoga 2014. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine

text:
               18.11.2014

               HR

               Službeni list Europske unije

               L 331/1

         PROVEDBENA UREDBA VIJEĆA (EU) br. 1225/2014
   od 17. studenoga 2014.
   o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 269/2014 od 17. ožujka 2014. o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (1), a posebno njezin članak 14. stavak 1.,
   budući da:

               (1)

               Vijeće je 17. ožujka 2014. donijelo Uredbu (EU) br. 269/2014.

               (2)

               Trebalo bi izmijeniti podatke o jednoj osobi navedenoj u Uredbi (EU) br. 269/2014.

               (3)

               Prilog I. Uredbi (EU) br. 269/2014 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Prilog I. Uredbi (EU) br. 269/2014 mijenja se kako je navedeno u prilogu ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. studenoga 2014.

            Za Vijeće

            Predsjednica

         F. MOGHERINI

      (1)  SL L 78, 17.3.2014., str. 6.

      PRILOG
      Unos za sljedeću osobu naveden u Prilogu I. Uredbi (EU) br. 269/2014 zamjenjuje se dolje navedenim unosom.

                  Ime

                  Identifikacijski podaci

                  Obrazloženje

                  Datum uvrštenja

                  Vladimir Volfovich ZHIRINOVSKY
                  Владимир Вольфович Жириновский

                  Rođen 25.4.1946. u Almatyju (ranije poznatom kao Alma Ata), Kazakstan.

                  Član Vijeća državne Dume; vođa stranke LDPR. Aktivno je podržavao upotrebu ruskih oružanih snaga u Ukrajini i pripajanje Krima. Aktivno je pozivao na podjelu Ukrajine. U ime stranke LDPR, na čijem je čelu, potpisao je sporazum s tzv. „Narodnom Republikom Donjetsk”.

                  12.9.2014.


title: Provedbena uredba Komisije (EU) br. 859/2014 оd 5. kolovoza 2014. o razvrstavanju određene robe u kombiniranu nomenklaturu

text:
               8.8.2014

               HR

               Službeni list Europske unije

               L 235/4

         PROVEDBENA UREDBA KOMISIJE (EU) br. 859/2014
   оd 5. kolovoza 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s trgovinom robom.

               (3)

               U skladu s navedenim općim pravilima, robu opisanu u stupcu 1. tablice iz Priloga potrebno je razvrstati u odgovarajuće oznake KN iz stupca 2. na temelju razloga iz stupca 3. navedene tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. kolovoza 2014.

            Za Komisiju,

            u ime predsjednika,

         Martine REICHERTS

            Članica Komisije

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (oznaka KN-a)

                  Obrazloženje

                  (1)

                  (2)

                  (3)

                  Proizvod koji se sastoji od trajnog kalendara i plastičnog kipića u obliku anđela. Anđeo sjedi na plastičnom postolju. Kalendar je umetnut u postolje i sastoji se od drvenih blokova i ploča na kojima su otisnuti nazivi mjeseca i datumi.
                  Visina proizvoda je približno 16 cm. Kipić čini polovicu visine proizvoda, ali manjeg je obujma nego njegov kalendarski dio.
                  Vidjeti sliku (1).

                  4910 00 00

                  Razvrstavanje se utvrđuje općim pravilima 1 i 3(b) za tumačenje kombinirane nomenklature (OPT) i nazivom oznake KN 4910 00 00.
                  S obzirom na objektivna svojstva proizvoda, kao što su veličina i važnost kalendarskog dijela u odnosu na njegov ukrasni dio, upravo kalendarski dio proizvodu daje njegova osnovna obilježja u smislu općeg pravila o tumačenju 3(b) (vidjeti i Objašnjenja Harmoniziranog sustava (HSEN) za tarifni broj 4910, četvrti stavak).
                  Nadalje, tarifnim brojem 4910 obuhvaćeni su kalendari svih vrsta, tiskani na bilo kojem materijalu (vidjeti i Objašnjenja Harmoniziranog sustava (HSEN) za tarifni broj 4910, prvi stavak).
                  Proizvod se stoga razvrstava u oznaku KN 4910 00 00 kao kalendari svih vrsta.

         (1)  Slika služi isključivo u informativne svrhe.


title: Provedbena uredba Komisije (EU) 2015/461 оd 19. ožujka 2015. o utvrđivanju provedbenih tehničkih standarda u vezi s postupkom donošenja zajedničke odluke o zahtjevu za izdavanje odobrenja za upotrebu unutarnjeg modela grupe u skladu s Direktivom 2009/138/EZ Europskog parlamenta i Vijeća  Tekst značajan za EGP

text:
               20.3.2015

               HR

               Službeni list Europske unije

               L 76/19

         PROVEDBENA UREDBA KOMISIJE (EU) 2015/461
   оd 19. ožujka 2015.
   o utvrđivanju provedbenih tehničkih standarda u vezi s postupkom donošenja zajedničke odluke o zahtjevu za izdavanje odobrenja za upotrebu unutarnjeg modela grupe u skladu s Direktivom 2009/138/EZ Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2009/138/EZ Europskog parlamenta i Vijeća od 25. studenoga 2009. o osnivanju i obavljanju djelatnosti osiguranja i reosiguranja (Solventnost II) (1), a posebice njezin članak 231. stavak 4.,
   budući da:

               (1)

               Učinkovita razmjena odgovarajućih informacija među predmetnim nacionalnim nadzornim tijelima nužna je za omogućivanje učinkovitog postupka donošenja zajedničke odluke o unutarnjim modelima grupe.

               (2)

               Kako bi se osigurala dosljedna primjena postupka donošenja zajedničke odluke bitno je dobro definirati svaki korak. Jasan postupak ujedno olakšava razmjenu informacija, promiče međusobno razumijevanje, razvija odnose među predmetnim nadzornim tijelima i promiče učinkovit nadzor.

               (3)

               Pravodobno i realistično planiranje ključno je za postupak donošenja zajedničke odluke. Svako predmetno nadzorno tijelo trebalo bi nadzorniku grupe pravodobno dostavljati relevantne informacije.

               (4)

               Uspostavljanjem i dokumentiranjem jasnih postupaka za sadržaj i provedbu zajedničke odluke trebala bi se osigurati njezina potpuna utemeljenost.

               (5)

               Postupak donošenja zajedničke odluke o zahtjevu za izdavanje odobrenja za upotrebu unutarnjeg modela grupe trebao bi biti dosljedan za zajedničku odluku o većim izmjenama i izmjenama politike u vezi s izmjenama modela za unutarnje modele grupe.

               (6)

               Ova se Uredba temelji na nacrtu provedbenih tehničkih standarda koji je Komisiji podnijelo Europsko nadzorno tijelo za osiguranje i strukovno mirovinsko osiguranje (EIOPA).

               (7)

               EIOPA je provela otvoreno javno savjetovanje o nacrtu provedbenih tehničkih standarda na kojem se temelji ova Uredba, analizirala moguće povezane troškove i koristi te zatražila mišljenje Interesne skupine osnovane u skladu s člankom 37. Uredbe (EU) br. 1094/2010 Europskog parlamenta i Vijeća (2).

               (8)

               Radi povećanja pravne sigurnosti u pogledu nadzornog sustava tijekom razdoblja postupnog uvođenja predviđenog u članku 308.a Direktive 2009/138/EZ, koje će započeti 1. travnja 2015., važno je osigurati da ova Uredba stupi na snagu što prije, sljedećeg dana od dana objave u Službenom listu Europske unije,

         DONIJELA JE OVU UREDBU:
   Članak 1.
   Predmet i područje primjene
   Ovom se Uredbom utvrđuju postupci koje nadzorna tijela trebaju slijediti pri donošenju zajedničke odluke iz članka 231. stavka 2. Direktive 2009/138/EZ o zahtjevu za izdavanje odobrenja za upotrebu unutarnjeg modela grupe za izračun konsolidiranog potrebnog solventnog kapitala grupe te potrebnog solventnog kapitala društava za osiguranje i društava za reosiguranje u grupi.
   Članak 2.
   Definicija
   Za potrebe ove Uredbe „predmetna nadzorna tijela” jesu nadzorna tijela svih država članica u kojima se nalaze sjedišta svakog povezanog društva za osiguranje i društva za reosiguranje koje je zatražilo upotrebu unutarnjeg modela grupe za izračun svojeg potrebnog solventnog kapitala.
   Članak 3.
   Dogovor o postupku
   1.   Predmetna nadzorna tijela dogovaraju se o postupku donošenja i načinu formalizacije zajedničke odluke uključujući rok, glavne korake i rezultate, uzimajući pritom u obzir zahtjeve iz Direktive 2009/138/EZ koji su detaljnije određeni u Delegiranoj uredbi Komisije (EU) 2015/35 (3) o dopuni Direktive 2009/138/EZ. Kako bi učinilo sve što je u njegovoj moći da bi se donijela zajednička odluka u skladu s člankom 231. stavkom 2. Direktive 2009/138/EZ, svako će se predmetno nadzorno tijelo pobrinuti da se pravodobno poduzimaju glavni koraci i dobivaju rezultati utvrđeni za dogovoreni postupak.
   2.   Predmetna nadzorna tijela prilikom dogovaranja o postupku uzimaju u obzir sve pravne zapreke ili unutarnje postupke koji bi ih mogli ograničavati u davanju službenog mišljenja o zahtjevu za izdavanje odobrenja u određenom roku. Radi toga sva predmetna nadzorna tijela obavještavaju druga tijela o svim pravnim zaprekama ili unutarnjim postupcima koji mogu postojati u okviru nadležnosti tih nadzornih tijela.
   3.   Predmetna nadzorna tijela dostavljaju, čim je to praktično moguće, drugim predmetnim tijelima sve informacije koje mogu biti relevantne za donošenje odluke o zahtjevu za izdavanje odobrenja.
   4.   Ako predmetno nadzorno tijelo postavi pitanje u pogledu postupka, posebice kada nije vjerojatno da će se postići suglasnost u pogledu odluke, ono drugim predmetnim nadzornim tijelima objašnjava razloge za to i naznačuje namjerava li taj predmet uputiti EIOPA-i u skladu s člankom 231. stavkom 3. Direktive 2009/138/EZ. Nadzornik grupe raspravlja o tome sa svim predmetnim nadzornim tijelima kako bi se našlo rješenje problema. Nadzorna tijela dogovaraju se o roku u kojem moraju donijeti odluku.
   5.   Ako u dogovorenom roku nije donesena zadovoljavajuća odluka i relevantno nadzorno tijelo odluči uputiti predmet EIOPA-i, to treba učiniti odmah.
   Članak 4.
   Prijedlog odluke
   1.   Prije nego što daju prijedlog odluke, predmetna nadzorna tijela potvrđuju da je procjena zahtjeva za izdavanje odobrenja finalizirana i da je rezultat te procjene temelj za donošenje odluke o zahtjevu.
   2.   Druga predmetna nadzorna tijela svoja mišljenja o prijedlogu odluke daju u pismenom obliku nadzorniku grupe u sažetom prikazu rezultata obavljene procjene.
   3.   Nadzornik grupe uz mišljenja drugih predmetnih nadzornih tijela iz 2. stavka izrađuje nacrt pisanog prijedloga odluke, koji prema potrebi uključuje i uvjete koji se primjenjuju na predloženu odluku. U tom se prijedlogu trebaju navesti i razlozi za donošenje te odluke te, prema potrebi, za postavljanje uvjeta.
   4.   Prilikom izrade nacrta odluke, nadzornik grupe prema potrebi razmatra stavove koje su druga predmetna nadzorna tijela tijekom procjene zahtjeva za izdavanje odobrenja izrazila u pogledu prikladnosti unutarnjeg modela grupe za izračun konsolidiranog potrebnog solventnog kapitala grupe. Ako je to relevantno, nadzornik grupe uzima u obzir i stavove drugih nadzornih tijela iz kolegija nadzornika u pogledu unutarnjeg modela grupe.
   5.   Nadzornik grupe prijedlog odluke šalje predmetnim nadzornim tijelima i, prema potrebi, drugim članovima i sudionicima kolegija.
   6.   Druga predmetna nadzorna tijela nadzorniku grupe u pismenom obliku dostavljaju svoje mišljenje o prijedlogu odluke, uključujući, prema potrebi i svoje mišljenje o uvjetima koji se primjenjuju na prijedlog odluke. Nadzornik grupe objedinjuje primljena mišljenja i drugim predmetnim nadzornim tijelima dostavlja njihovu sintezu.
   7.   Nadzornik grupe organizira barem jedan sastanak s drugim predmetnim nadzornim tijelima radi raspravljanja o prijedlogu odluke i dostavljenim mišljenjima. Ti se sastanci mogu održati kao fizički sastanci ili, kada se s time slažu sva predmetna nadzorna tijela, na neki drugi način. Cilj rasprave treba biti postizanje suglasnosti o zajedničkoj odluci. Svako predmetno nadzorno tijelo nakon toga potvrđuje svoj stav ili u pismenom obliku nadzorniku grupe dostavlja svoj konačni stav i ograde od mišljenja.
   Članak 5.
   Konačna odluka
   1.   U slučaju iz članka 231. stavka 5. Direktive 2009/138/EZ, kada je donesena zajednička odluka, nadzornik grupe čini sljedeće:

               (a)

               dokumentira konačnu odluku o zahtjevu za izdavanje odobrenja te, prema potrebi, o uvjetima koji se primjenjuju na odluku;

               (b)

               šalje konačnu odluku svim članovima kolegija te, prema potrebi, sudionicima, zajedno sa stavovima predmetnih nadzornih tijela.

         U slučaju navedenom u prvom podstavku dogovor o konačnoj odluci trebaju u pisanom obliku potvrditi predstavnici predmetnih nadzornih tijela koji imaju odgovarajuće ovlasti za obvezivanje tijela kojima pripadaju.
   2.   U slučaju iz članka 231. stavka 6. Direktive 2009/138/EZ, kada nije donesena zajednička odluka, nadzornik grupe čini sljedeće:

               (a)

               dokumentira svoju konačnu odluku;

               (b)

               dokumentira stav i ograde od mišljenja navedene u članku 4. stavku 7.;

               (c)

               iznosi stavove i ograde od mišljenja relevantnih predmetnih nadzornih tijela i, prema potrebi, razlog zbog kojeg je nadzornik grupe odstupio od tih stavova kada je predmetnim nadzornim tijelima dostavljao dokument u kojem daje svoju odluku u skladu s člankom 231. stavkom 6. Direktive 2009/138/EZ;

               (d)

               šalje odluku ostalim članovima kolegija te, prema potrebi, sudionicima, zajedno sa stavovima i ogradama od mišljenja predmetnih nadzornih tijela.

         Članak 6.
   Obavijest o odluci
   1.   Nakon donošenja konačne odluke nadzornik grupe o tome odmah obavještava podnositelja zahtjeva za izdavanje odobrenja.
   2.   U slučaju odobrenja za upotrebu unutarnjeg modela grupe nadzornik grupe u odluku uključuje sljedeće:

               (a)

               informaciju je li odluka bila zajednička odluka u skladu s člankom 231. stavkom 5. Direktive 2009/138/EZ ili ju je donio nadzornik grupe u skladu s člankom 231. stavkom 6. Direktive 2009/138/EZ;

               (b)

               razloge za donošenje takve odluke;

               (c)

               nazive povezanih društava uključenih u opseg primjene unutarnjeg modela za izračun potrebnog solventnog kapitala grupe;

               (d)

               nazive povezanih društava kojima je dopuštena upotreba unutarnjeg modela grupe za izračun njihovog potrebnog solventnog kapitala grupe;

               (e)

               ako je to relevantno, rizike i glavne poslovne jedinice u okviru djelomičnog unutarnjeg modela;

               (f)

               početni datum od kojeg se potrebni solventni kapital naveden u točkama (c) i (d) izračunava s pomoću unutarnjeg modela grupe;

               (g)

               ako je relevantno, uvjete za odobrenje upotrebe unutarnjeg modela grupe i razloge za te uvjete;

               (h)

               ako je relevantno, zahtjev da društvo izradi i dostavi plan za proširenje opsega primjene unutarnjeg modela, uključujući opis plana i njegov rok;

               (i)

               ako je relevantno, integracijsku tehniku koja je odobrena za upotrebu za integriranje djelomičnog unutarnjeg modela u standardnu formulu potrebnog solventnog kapitala.

         3.   U slučaju odbijanja upotrebe unutarnjeg modela grupe, nadzornik grupe uključuje u odluku kratki opis dijelova ili aspekata unutarnjeg modela koji ne ispunjuju zahtjeve za upotrebu unutarnjeg modela grupe, te točna upućivanja na zahtjeve koji nisu ispunjeni. U obavijesti ujedno treba navesti da odbijanje ne podrazumijeva da je procijenjeno da su drugi zahtjevi ispunjeni.
   Članak 7.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. ožujka 2015.

            Za Komisiju

            Predsjednik

         Jean-Claude JUNCKER

      (1)  SL L 335, 17.12.2009., str. 1.

      (2)  Uredba (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (SL L 331, 15.12.2010., str. 48.).

      (3)  Delegirana uredba Komisije (EU) 2015/35 оd 10. listopada 2014. o dopuni Direktive 2009/138/EZ Europskog parlamenta i Vijeća o osnivanju i obavljanju djelatnosti osiguranja i reosiguranja (Solventnost II) (SL L 12, 17.1.2015., str. 1.).